open-index/open-wikipedia-markdown huggingface dataset:
Her

***Her*** er en amerikansk romantisk science fiction-film fra 2013. Filmen er skrevet og regissert av Spike Jonze, og har Joaquin Phoenix i hovedrollen. Amy Adams, Rooney Mara, Olivia Wilde og Scarlett Johansson spiller andre roller.

## Om filmen
Filmen kommer i november 2013 i USA, mens dato fremdeles ikke er bestemt i Norge.

## Handling
Den enslige forfatteren Theodore (Joaquin Phoenix) forelsker seg til sin overraskelse i sitt eget datasystem, som han nettopp har kjøpt og designet for at det skal kunne skaffe ham alt han måtte ønske seg i livet sitt.

## Rolleliste
* Joaquin Phoenix som Theodore
* Amy Adams som Amy
* Rooney Mara som Catherine
* Olivia Wilde som Blind Date
* Scarlett Johansson som Samantha (stemme)
* Portia Doubleday som Isabella
* Chris Pratt
* Katherine Boecher
* Sam Jaeger som Dr. Johnson
* Luka Jones som Mark Lewman
* Laura Kai Chen som Tatiana
* Jen Kuhn som Kathy C.

## Annet
* Carey Mulligan skulle opprinnelig spilt rollen til Rooney Mara, men måtte trekke seg grunnet andre prosjekter.
* Samantha Morton innehadde opprinnelig stemmen som Samantha og spilte til og med inn alle replikkene, men regissør Spike Jonze innså når han satt på klipperommet at stemmen hennes var feil for rollen. Scarlett Johansson ble hentet inn i stedet.

## Eksterne lenker
* 
*
Xpert TV

**Xpert TV** er en costaricansk fjernsynskanal som opereres av Teletica. Den befinner seg på kanalplass 33, og het opprinnelig Canal 33. Kanalens slagord er «Todo lo que necesita saber de boca de los Expertos» («Alt du trenger å vite fra ekspertenes munn»).

## Eksterne lenker
* Teleticas offisielle hjemmeside
Repretel Canal 6

**Repretel Canal 6** er en costaricansk fjernsynskanal som eies og opereres av Repretel. Den ble starta opp i 1995, og er mediagruppas flaggskipskanal. Kanalens logo er en rød sirkel med tallet 6 i hvitt.

Kanalen har et variert programutvalg, med både nyheter, debatter, idrett, filmer og serier.

## Eksterne lenker
* Repretels offisielle hjemmeside
* Programoversikt for Canal 6
Sinart Canal 13

**Sinart Canal 13** er en costaricansk statlig fjernsynskanal som eies og opereres av Sistema Nacional de Radio y Televisión de Costa Rica (SINART). Kanalen ble starta 15. september 1978, og har som uttalt mål å støtte opp om kultur og utdanning i landet. Programtilbudet er variert og dekker emner som kultur, idrett, nyheter og musikk.

## Eksterne lenker
* 
* Kanalens Facebook-side
CDR Canal 2

**CDR Canal 2** er en costaricansk fjernsynskanal som eies og drives av Repretel. Den ble starta opp 16. august 2011, og sender radioprogrammer fra ulike stasjoner. Forkortelsen CDR står for «Central de Radios».

## Eksterne lenker
* Repretels offisielle nettsted
Repretel Canal 4

**Repretel Canal 4** er en costaricansk fjernsynskanal som eies og drives av Repretel. Den ble starta opp i 2000, som Repretels tredje kanal, da selskapet kjøpte den fra meksikanske TV Azteca. Logoen er en lysegrønn sirkel med tallet 4 i hvitt.

Programtilbudet består hovedsakelig av barneprogrammer, tegnefilmer, såpeserier og filmer.

## Eksterne lenker
* Repretels offisielle nettsted
* Programoversikt for Canal 4
Oslo Voksenopplæring Skullerud

**Oslo Voksenopplæring Skullerud** (Oslo VO Skullerud) er en skole på Skullerud i bydel Østensjø som tilbyr voksenopplæring i norsk og samfunnskunnskap for innvandrere, og spesialundervisning for voksne med særlige behov, inkludert hørselshemmede. Skolens lokaler er i Olaf Helsets vei, like ved Skullerud stasjon.

Skolen har en filial på Holmlia med rundt 130 kursdeltakere.

Skolen har tidligere tilbudt egen undervisning for norske rom rettet mot lese- og skriveopplæring, IKT og matematikk, men også arbeidsrettede kurs, eksempelvis førerkortkurs eller næringsetableringskurs. Dette tilbudet er nå erstattet av Skolelostjenesten, en enhet i Osloskolen som arbeider med å bistå norske romelever og skolene de går på med undervisning, leksehjelp og skole-hjem samarbeid.

## Rektor
* Ingrid Walbye (2023-:)
* Gørlid Steen (2023, til Oslo Voksenopplæring Sinsen)

## Eksterne lenker
*
Repretel Canal 11

**Repretel Canal 11** er en costaricansk fjernsynskanal som eies og drives av Repretel. Den ble starta opp i 1996, da selskapet kjøpte den fra konkurrenten Teletica. Logoen er en gul sirkel med tallet 11 i hvitt. Den er Repretels nest mest sette kanal, etter Canal 6.

## Eksterne lenker
* Repretels offisielle nettsted
* Programoversikt for Canal 11
Kodi Smit-McPhee

**Kodi Smit-McPhee** (født 13. juni 1996 i Adelaide) er en australsk skuespiller.

## Karriere
Kodi Smit-McPhee fikk sitt gjennombrudd i 2009 da han spilte Viggo Mortensens sønn i dramafilmen *[[The Road]]*. I 2010 spilte han sammen med Chloë Grace Moretz i skrekkfilmen *[[Let Me In (film)|Let Me In]]*, den amerikanske nyinnspillingen av *[[La den rette komme inn (film)|La den rette komme inn]]* fra 2008. Han hadde også hovedstemmen i animasjonsfilmen *[[ParaNorman]]* i 2012.

I 2013 spilte han Benvolio i *[[Romeo og Julie (2013)|Romeo og Julie]]*, mens han i 2014 hadde en av hovedrollene i *[[Dawn of the Planet of the Apes]]*, oppfølgeren til *[[Rise of the Planet of the Apes]]* fra 2011.

## Filmografi
* *[[Stranded]]* (2006) – Teddy
* *[[Fatal Contact: Bird Flu in America]]* (2006) – Toby Connelly (TV-film)
* *[[Nightmares & Dreamscapes: From the Stories of Stephen King]]* (2006) – Brandon / Jackson Evans (2 episoder)
* *End of Town* (2006) – Brother (kortfilm)
* *[[Monarch Cove]]* (2006) – Young Jake (4 episoder)
* *[[Romulus, My Father]]* (2007) – Raimond
* *[[The King]]* (2007) – Young John Wesley (TV-film)
* *[[The Tender Hook]]* (2008) – Jimmy
* *[[The Adventures of Charlotte and Henry]]* (2008) – Henry (TV-film)
* *Tiny Town* (2008) – Davis (kortfilm)
* *[[The Road]]* (2009) – Boy
* *[[Matching Jack]]* (2010) – Finn
* *[[Let Me In (film)|Let Me In]]* (2010) – Owen
* *[[Dead Europe]]* (2012) – Josef
* *[[ParaNorman]]* (2012) – Norman Babcock (stemme)
* *[[A Birder's Guide to Everything]]* (2013) – David Portnoy
* *[[The Congress]]* (2013) – Aaron Wright
* *[[The Wilderness of James]]* (2013) – James Charm
* *[[Romeo og Julie (2013)|Romeo og Julie]]* (2013) – Benvolio
* *[[Young Ones]]* (2014) – Jerome Holm
* *[[Dawn of the Planet of the Apes]]* (2014) – Alexander
* *Slow West* (2015) – Jay Cavendish
* *Gallipoli* (2015) – Thomas «Tolly» Johnson
* *[[X-Men: Apocalypse]]* (2016) – Kurt Wagner / Nightcrawler
* *[[Deadpool 2]]* (2018) – Kurt Wagner / Nightcrawler
* *Alpha* (2018) – Keda

## Referanser


## Eksterne lenker
* 
*
International Phonetic Association

**International Phonetic Association** (på norsk: *Det internasjonale fonetikkforbundet*) har som formål å fremme vitenskapelige studier av fonetikk og å fremme praktisk bruk av denne vitenskapen.

Forbundet er ansvarlig for Det internasjonale fonetiske alfabetet, et alfabet med egne bokstaver, diakritiske tegn og prosodiske markeringer for alle språklyder som brukes i ett eller flere av verdens språk.
I siste utgave av alfabetet (fra 2005) er det 107 bokstaver, 52 diakritiske tegn og 4 prosodiske merker.

Forbundet ble stiftet i Paris i 1886 og *Det internasjonale fonetiske alfabetet* ble første gang utgitt i 1888.

## Referanser


## Eksterne lenker
*
Extra TV 42

**Extra TV 42** er en costaricansk fjernsynskanal. Den eies og drives av Grupo Extra, som også gir ut tabloidavisa *[[Diario Extra (Costa Rica)|Diario Extra]]*. Programtilbudet består hovedsakelig av nyheter og sport.

## Eksterne lenker
*
Grønland voksenopplæringssenter

**Grønland voksenopplæringssenter** (GVO) var en voksenopplæringsskole for innsatte og løslatte innenfor kriminalomsorgen med behov for å styrke sin kompetanse og mulighet for videre utdanning og arbeid. Fra 1. august 2024 ble skolen lagt ned og overført som avdeling under Oslo Voksenopplæring Sinsen, navngitt Opplæring i kriminalomsorgen (OIK).

GVO hadde tilbud rettet mot eksamen som privatist på grunnskolenivå eller på videregående nivå innenfor yrkesfaglige programfagsområder og studieforberedende fag. 

Skolen hadde også tilbud om kurs i praktiske fag som frisør, matfag og musikk, samt språkfag i norsk og engelsk på ulike nivå. Undervisningen ble gjennomført i mindre grupper med mulighet for særskilt tilrettelegging for den enkelte. Skolen samarbeidet med arbeidsdriften i fengslene om praktisk opplæring og lærlinger. Påbegynt opplæring i fengselet kan videreføres ved løslatelse ved skolens oppfølgingsklasse ved avdelingen i Tilbakeføringssenteret G26, samlokalisert med Røde Kors, Nettverk etter soning. 

## Avdelinger
GVO hadde tett samarbeid med Kriminalomsorgen. Skolen hadde en avdeling på Grorud som ivaretok opplæring for kvinner i Bredtveit fengsel og en avdeling for åpen soning. Skolens største skoleavdeling var lokalisert i Oslo fengsel.

GVO gav også opplæring ved institusjonen Tyrili og hadde rådgivning tilknyttet Narkotikaprogram med domstolskontroll ved Oslo friomsorgskontor. Skolens administrasjon var lokalisert i Tilbakeføringssenteret G26.

## Rektorer
* Aina Irene Weidal, (2022–2024 til Fram videregående skole)
* Kristin Husby, (2010–2022)

## Eksterne lenker
Liste over objekter i solsystemet

Det følgende er en **liste over objekter i [[solsystemet]]** etter bane, satt opp i økende avstand fra solen. De fleste navngitte objektene i listen har en diameter på 500&nbsp;km eller mer.

*solen, en hovedseriestjerne av spektralklasse G2V
*det indre solsystemet og de terrestriske planetene
**Merkur
***asteroider som krysser Merkurs bane
**Venus
***asteroider som krysser Venus' bane
****, Venus' kvasisatellitt
**jorden
***månen
***Nærjordsasteroider (inkludert 99942 Apophis)
***trojaner ()
***asteroider som krysser jordens bane
****jordens kvasisatellitter
**Mars
***Deimos
***Phobos
***asteroider som krysser Mars' bane
**asteroider i asteroidebeltet, mellom banene til Mars og Jupiter
***Ceres, en dvergplanet
***Pallas
***Vesta
***Hygiea
***flere hundretusen asteroider. For lengre lister, se liste over notable asteroider, liste over nummererte småplaneter, eller liste over objekter i solsystemet etter masse.
****asteroidemåner
**et antall mindre grupper som skiller seg fra asteroidebeltet
*det ytre solsystemet med gasskjempene, deres måner, trojanske asteroider og noen småplaneter
**Jupiter
***Jupiters ringer
***fullstendig liste over Jupiters måner
****Io
****Europa
****Ganymedes
****Callisto
***Jupiters trojanske asteroider
**Saturn
***Saturns ringer
***fullstendig liste over Saturns måner
****Mimas
****Enceladus
****Tethys
****Dione
****Rhea
*****Rheas ringer
****Titan
****Iapetus
****Saturn's trojanske måner
**Uranus
***Uranus' ringer
***fullstendig liste over Uranus' måner
****Miranda
****Ariel
****Umbriel
****Titania
****Oberon
**Neptun
***Neptuns ringer
***fullstendig liste over Neptuns måner
****Proteus
****Triton
****Nereid
***Neptun-trojanere
**ikke-trojannske småplaneter
***kentaurer
***damokloider
*transneptunske objekter utenfor Neptuns bane
**kuiperbelteobjekter (KBO)
***Plutinoer
****Pluto, en dvergplanet
*****Charon
*****Nix
*****Hydra
*****S/2011 P 1
*****S/2012 P 1
****90482 Orcus
***twotinoer
***cubewanoer (klassiske objekter)
****50000 Quaoar
****20000 Varuna
****120347 Salacia
****307261 Máni
****, en dvergplanet
*****Namaka
*****Hiʻiaka
****, en dvergplanet
**SDO-objekter
***Eris, en dvergplanet
****Dysnomia
***
***
***
**E-SDO-objekter
***90377 Sedna (muligvis indre Oorts sky)
**Oorts sky (hypotetisk)
***Hills sky/indre Oorts sky
***ytre Oorts sky
*solsystemet inneholder også:
**kometer (isete legemer med eksentriske baner)
***periodiske kometer
***ikke-periodiske kometer
**smålegemer, inkludert
***meteoroider
***støv, inkludert interstellart støv
****en kjegleformet helium, rundt solen
***menneskeskapte objekter i bane rundt solen, Merkur, Venus, jorden, Mars og Saturn, inkludert aktive kunstige satellitter og romsøppel
**heliosfæren, en boble i rommet som dannes av solvinden
***heliosheath
****heliopause
****hydrogenvegg, en opphopning av hydrogen fra det interstellare materiet

## Se også
* liste over naturlige satellitter
* planetariske ringer
Canal 9 (Costa Rica)

**Canal 9** er en costaricansk fjernsynskanal som eies og drives av Grupo As Media. Den ble starta opp 17. oktober 2011 og var den første kanalen i Costa Rica til å sende utelukkende i HD. Kanaltilbudet er variert, med både nyheter, sport og underholdning. Studioene befinner seg i Santa Ana, like sør for San José. Kanalens logo er et lysegrønt, stilisert 9-tall.

## Eksterne lenker
*
Merkurs atmosfære

**Merkurs atmosfære** er en svært tynn og veldig variabel (overflatebunden eksosfære). Atmosfæren inneholder hydrogen, helium, oksygen natrium, kalsium, kalium og vanndamp, med et samlet trykknivå på ca. 10-14&nbsp;bar (1&nbsp;nPa). De eksosfæriske stoffene kommer enten fra solvinden eller fra planetskorpen. Sollyset dytter de atmosfæriske gassene bort fra solen, og danner en kometlignende hale bak planeten.

Eksistensen av en atmosfære på Merkur var omstridt før 1974, selv om det på den tiden hadde blitt et konsensus om at Merkur, som månen, ikke hadde noen atmosfære av betydning. Denne konklusjonen ble bekreftet i 1974, da *[[Mariner 10]]*-sonden bare oppdaget en tynn eksosfære. Senere, i 2008, førte forbedrede målinger fra ''Messenger-sonden til oppdagelsen av magnesium i eksosfæren.

## Referanser
Ola Karlgård

**Ola Karlgård** (født 25. mai 1867 i Sul i Verdal, død 18. februar 1952 i Levanger) var en norsk smed og politiker (V) som var Levanger bys ordfører i 1924, deretter ansatt som borgermester frem til 1936.

Han var sønn av gårdbruker Olaus Karlgård og hustru Dordi Holmli. Han reiste tidlig ut, og gikk i lære som smed hos Henrik Vinje i Levanger. Etter å ha praktisert som smed på Straumen i noen år, åpnet han i 1894 sitt smed- og maskinverksted i Levanger. En tid hadde han 15–16 ansatte. Han giftet seg i 1891 med Ingeranna Sefaniasdatter Gudding. De fikk 13 barn.

Karlgård ble tidlig innvalgt i Levanger bystyre, hvor han ble sittende til og med 1924, valgt for Venstre. Det siste året var han også byens ordfører. Deretter ble han ansatt som borgermester etter avdøde Hans Buck, og ble sittende i stillingen frem til han avgikk med pensjon ved nyttår i 1936. Karlgård var også formann i skolestyret, forlikskommissær og valgmann. Han engasjerte seg også for målsaken, avholdsbevegelsen og sang- og musikklivet.

## Referanser
Khalid Alibaba

**Khalid Alibaba** (født 6. september 1996) er en bahrainsk svømmer som spesialiserer seg i butterfly. Han representerte landet sitt under Sommer-OL 2012 i London, der han røk ut i de innledende rundene på 100 meter butterfly. 

## Referanser


## Eksterne lenker
*
Léon Heuzey

**Léon Alexandre Heuzey** (født 1. desember 1831 i Rouen, død 8. februar 1922 i Auteuil) var en fransk arkeolog.

Heuzey var professor ved École des beaux arts og seinere leder for antikkavdelingen ved Louvre. Heuzey var en av de fremste forskerne som har kommet ut av École d’Athènes. Hans (sammen med arkitekten Daumets) ekspedisjon til Makedonia ga spesielt gode resultater, blant annet oppdagelsen av en storartet gresk villa ved Palatitza (i det sørlige Makedonia) og av et gravrelief ved Farsalos. Heuzey var medlem av Institut de France (1874).

Heuzey døde i 1922, og er gravlagt på Cimetière d´Auteuil.
## Bibliografi (utvalg)
* 1862 – *Mont Olympe et l'Acarnanie*
* 1864-67 – *Mission archéologique de Macédoine* 
* 1877 – *Nouvelles recherches sur les terres cuites grecques* 
* 1878-83 – *Les figurines antiques de terre cuite au musée du Louvre* 
* 1882 – *Catalogue des terres cuites du Louvre* 
* 1893 – *Les origines orientales de Vart*
* 1897 – *Sceaux inédits des rois d’Agadé*

## Referanser


## Kilder
*
INS «Mysore» (D60)

**INS «Mysore» (D60)** er en jager (eng. *guided missile destroyer*) av Delhi-klassen som er i aktiv tjeneste for den indiske marinen. Skipet har fått sitt navn etter Mysore, den nest største byen i den indiske delstaten Karnataka.

INS «Mysore» ble bygget ved Mazagon Dock Limited i Mumbai. Kjølen ble lagt ned i februar 1991 og skipet ble sjøsatt 4. juni 1993. Utprøving til sjøs begynte i Arabiahavet i mars 1999, og INS «Mysore» ble satt inn i aktiv tjeneste 2. juni 1999, av den daværende indiske statsministeren Atal Bihari Vajpayee. Skipets første kommanderende offiser var kaptein Rajiv Dhamdhere. Skipet er etterfølgeren til INS «Mysore» (1957), som tjenestegjorde for den indiske marinen i perioden 1957−1985.

## Operasjoner

### Colombo (2008)
I august 2008 lå INS «Mysore» og INS «Ranvir» (D54) ankret opp like utenfor srilankisk territorialfarvann for å sørge for sikkerheten til den indiske statsministeren Manmohan Singh og andre høytstående tjenestemenn under det 15. SAARC-møtet i Colombo.

### Adenbukta (2008)

I november 2008 ble INS «Mysore» sendt til Adenbukta for å erstatte INS «Tabar» (F44), som en del av den indiske marinens innsats for å bekjempe piratvirksomhet utenfor kysten av Somalia. Den 13. desember 2008 fanget INS «Mysore» 23 sjøpirater og beslagla ammunisjon da piratene prøvde å kapre MV «Gibe», et skip som seilte under etiopisk flagg.

### Libya (2011)
Den 26. februar 2011 ble INS «Mysore» sendt sammen med INS «Jalashwa» (L41) til Middelhavet for å evakuere indiske statsborgere fra Libya i kjølvannet av borgerkrigen som herjet landet samme år. Skipene hadde med seg sitt hele mannskap og et kontingent av marinens spesialstyrker.

### Det indiske hav (2011)
Den 12. august 2011 oppdaget den indiske marinen at et iransk lasteskip, «Nafis-1», var ute av kurs. Etter å ha overvåket skipet i to dager, var det mistanke om at skipet hadde blitt kapret av pirater. 14. august ble INS «Mysore» kalt inn for å avskjære skipet. Besetningen på ni kaprere ble overrasket og skremt da de fikk øye på krigsskipet, og gjorde ikke noe forsøk på å yte motstand. Et Westland Sea King-helikopter med ni MARCOS-spesialsoldater ble sendt til det iranske skipet for å anholde de mistenkte. Piratenes automatgeværer ble funnet gjemt om bord på det kaprede fartøyet.

## Referanser


## Eksterne lenker
* Bharat-Rakshak.com: Delhi (Type 15) Class (engelsk)  Besøkt 14. mai 2014
Ingvald Bleken

**Ingvald Hansen Bleken** (født 11. mars 1860 i Rudsbygd, død 18. mai 1942 i Trondheim) var en norsk overlærer, rektor og politiker (H) som i 1925 var Levanger bys ordfører.

Han var sønn av gårdbruker Hans Amundsen Bleken og hustru Mathea Gundersdatter Fougner på Bleken midtre i Rudsbygd. Blant hans søsken var John H. Blegen, som utvandret til Amerika og ble professor ved Augsburg College. Simen Fougner, banksjef og ordfører på Lillehammer, var hans fetter. Ingvald Bleken giftet seg i 1895 med Ida Alette Hovland. De fikk flere barn, deriblant arkitekt Håkon Andreas Bleken, som igjen ble far til kunstmaler Håkon Bleken.

Han gikk Hamar seminar, tok artium i 1885, og tok graden cand.real. i 1893. Bleken hadde variert lærerpraksis på Østlandet før han var lærer ved Tromsø seminar 1893–1902 og Rena kommunale høyere almenskole 1902–1908. I 1908 ble han overlærer ved Levanger offentlige lærerskole, hvor han var rektor 1920–1930. Han var en sterk tilhenger av praktiske undervisningsmetoder, og nyttiggjorde sin interesse for gymnastikk, friluftsliv og sang.

Bleken var medlem av Levanger bystyre 1911–1916 og 1920–1925, herunder ordfører i 1925. Han var også medlem av Levanger skolestyre 1911–1925, herunder formann 1914–1915 og 1919–1920, overformynder fra 1919 og vararepresentant til Stortinget fra Trondhjem og Levanger krets 1919–1924.

## Referanser
INS «Mumbai» (D62)

__NOTOC__

**INS «Mumbai» (D62)** er den tredje og nyeste jageren (eng. *guided missile destroyer*) av Delhi-klassen som er i aktiv tjeneste for den indiske marinen. Skipet har fått sitt navn etter Mumbai, delstatshovedstaden i Maharashtra og den mest folkerike byen i India.

INS «Mumbai» ble bygget ved Mazagon Dock Limited i Mumbai, sjøsatt 20. mars 1995 og satt inn i tjeneste 22. januar 2001.

## Operasjoner

### Operasjon Sukoon (2006)
I juli 2006 var INS «Mumbai» del av «Task Force 54», på vei tilbake til India fra Middelhavet, da Israel–Libanon-krigen brøt ut. INS «Mumbai» ble så satt inn i evakueringen av indiske statsborgere fra det krigsherjede Libanon som en del av Operasjon Sukoon.

## Referanser

    
## Eksterne lenker
* Delhi-klassen på Bharat-Rakshak.com  (på engelsk)
Raoul Kouakou

**Raoul Kouakou** (født [1980) er en ivoriansk tidligere fotballspiller.

## Karriere
### Sogndal og Malmö FF
Kouakou ble i 2002 hentet til Sogndal, hvor han etter hvert ble kjent som «Røde-Raoul» på grunn av sine mange utvisninger. Kouakou gikk i 2005 til Malmö FF, i en overgang verd fire millioner kroner. I sin andre seriekamp for Malmö FF, scoret Kouakou selvmål, og skallet ved et uhell ned lagkameraten Christian Järdler i samme kampen, slik at Järdler ble skadet. Under sitt opphold i Malmö FF fikk han tilnavnet «Göken» (svensk for gjøken).

### Overgangen til Sandefjord
I 2007 gikk Kouakou til Sandefjord i en overgang verd om lag to millioner kroner. Overgangen ble beskrevet som en farse, da Kouakou viste seg å være alvorlig kneskadet umiddelbart etter at han ankom Sandefjord. Sandefjord følte seg lurt av Malmö FF, og beskyldte klubben for å ha ført dem bak lyset ved å holde tilbake informasjon om kneskaden. I et forlik løste Sandefjord Kouakou fra kontrakten, men tvisten med Malmö FF var ikke avklart. Sandefjord ble senere dømt av FIFA til å betale hele overgangssummen. Kouakou returnerte til Elfenbenskysten og klubben JC Abidjan, hvor han ikke er registrert med noen kamper.

Kouakou spilte fire landskamper for .

## Referanser


## Eksterne lenker
* 
* «Raoul Kouakou », profil på Malmö FFs hjemmeside
Ole Andreas Nilsen (kjøpmann)

**Ole Andreas Nilsen** (født 1868 i Skodje ved Ålesund, død 1935 i Hammerfest) var en kjøpmann i Hammerfest.  

Han kom til Hammerfest i august 1890, en knapp måned etter den store bybrannen som representant for kortevarefirmaet J. Revold i Ålesund. Det var stort behov for varer av alle slag, men ingen forretningslokaler. Nilsen åpnet sin butikk i et telt oppsatt midt i sentrum og midt blant ruinene fra den nedbrente byen.  I 1896 startet han butikk for egen regning, jernvare og kortevareforretning.  

Ole A. Nilsen ble gift med Oline, født Arntzen. De fikk to sønner, Fridtjof og Nils, som begge drev forretningen etter farens død. I dag heter firmaet O.Nilsen A/S og selger hovedsakelig leketøy, kjøkkenutstyr og glasstøy. Firmaet drives i dag av Nils Nilsens sønn, Ole Andreas Nilsen.

## Kilder
* *Havet ved din stuedør*, jubileumsskrift i anledning Hammerfest Handelsstandsforenings (HHF) 150-årsjubileum i 1994
Mathias Kamprad

**Niclas Achim Mathias Kamprad** (født 1969 i Älmhult) er en svensk forretnings- og finansmann, og yngste sønn av IKEA-grunnlegger Ingvar Kamprad.

Han vokste opp i Danmark og Sveits som yngste sønn av Ingvar Kamprad og Margaretha Stennert, og bror til Peter og Jonas. Han har arbeidet innen IKEA-sfæren siden sin ungdom, blant annet fire år på et IKEA-varehus i Sveits, ett år i møbelvirksomheten Habitat i Storbritannia og som sjef for IKEA-konsernets danske datterselskap fra 2004 til 2008. Siden har han blant annet arbeidet i IKEA-konsernets styre og styret for Inter IKEA Systems.

Kamprad eier sammen med sine brødre Ikano-konsernet.

## Referanser


## Eksterne lenker
* Forsberg, Birgitta (6. desember 2007): «Generationsskiftet som kom av sig» , *Affärsvärlden.se*
Oslo Voksenopplæring Servicesenter

**Oslo Voksenopplæring Servicesenter** (Oslo VO Servicesenter) er Oslo kommunes felles inntaks-, informasjons- og administrasjonssenter for søkere og deltakere i Oslo voksenopplæring (Oslo VO). Senteret ligger i Karoline Kristiansens vei 8 på Fyrstikktorget på Helsfyr. Innsøkning til all opplæring i Oslo VO er på Servicesenteret, som også tilbyr rådgivningstjenester og karriereveiledning.

## Referanser


## Eksterne lenker
* https://servicesenter.oslovo.no/
Old Crow Medicine Show

**Old Crow Medicine Show** er et americana-band som spiller oldtime/bluegrass-musikk med energiske punkrytmer.

Bandet var en tidlig inspirasjonskilde for Mumford & Sons.

## Historikk
Old Crow Medicine Show ble dannet 1998 i New York, men flyttet via Nord-Carolina til Nashville. I 2003 skrev de kontrakt med selskapet Nettwerk og gav i 2004 ut sitt fjerde album, *[[Old Crow Medicine Show (album)|Old Crow Medicine Show]]*, som er produsert av David Rawlings. Musikere på albumet er Critter Fuqua (banjo, gitar, sang), Kevin Hayes (gitar), Morgan Jahnig («ståbass»), Ketch Secor (banjo, fele, munnspill, sang) og Willie Watson (banjo, gitar, sang). 

Oppfølgeren *[[Big Iron World]]* (2006) ble også produsert av Rawlings. På sitt sjette album, *[[Tennessee Pusher]]* (2008) brukte bandet produsenten Don Was. Den 17. Juli 2012 ble det sjuende albumet, *[[Carry Me Back]]*, sluppet. Produsent er Ted Hutt.

## Diskografi
* 2000 *Greetings from Wawa*
* 2001 *Eutaw*
* 2003 *Live*
* 2004 *Old Crow Medicine Show*
* 2006 *Big Iron World*
* 2008 *Tennessee Pusher*
* 2012 *Carry Me Back*

## Referanser


## Eksterne lenker
* 
* 
*
Polaråret 1931

## Ekspedisjoner

### Arktis
*1930–31: British Arctic Air Route Expedition til Grønlands østkyst og innlandsisen.
*1931: Nautilus-ekspedisjonen, ledet av Hubert Wilkins.
*1931: Den sjette Thule-eksepdisjonen, ledet av Knud Rasmussen.
*1931–34: Treårsekspedisjonen til Øst-Grønland, ledet av Lauge Koch.

### Antarktis
*1929–31: British Australian New Zealand Antarctic Research Expedition (BANZARE) under ledelse av Douglas Mawson.
*1930–31: Den fjerde Norvegia-ekspedisjonen seilte rundt hele det antarktiske kontinentet.
*1930–32: Discovery Investigations utfører oseanografiske undersøkelser rundt Sør-Georgia og i de nordlige delene av Weddellhavet med RRS «William Scoresby». Ekspedisjonen startet et fremdeles pågående (2009) hvalmerkingprogram.
*1931: Den første Thorshavn-ekspedisjonen til Øst-Antarktis.
*1931–33: Discovery Investigations utfører oseanografiske undersøkelser nord for iskanten og gjennomfører tidenes fjerde omseilng av det antarktiske kontinentet.
*I den antarktiske hvalfangstsesongen 1930–31 opererer seks landstasjoner, 41 hvalkokerier og 232 hvalbåter. Fangsten var 40&nbsp;201 hval.
*I den antarktiske hvalfangstsesongen 1931–32 opererer to landstasjoner, 5 hvalkokerier og 45 hvalbåter. Fangsten var 9&nbsp;572 hval. På grunn av overproduksjon og finanskrise lå hele den norske hvalfangstflåten i opplag.

## Begivenheter og etableringer
*7. februar: Norvegia-ekspedisjonen gjør krav på Prinsesse Ragnhild Kyst for Norge.
*1. mai: Peter I Øy underlegges norsk statshøyhet som biland.

## Oppdagelser og vitenskapelige resultater
*

## Fødsler
* Lauritz Sømme, norsk entomolog og polarforsker.

## Dødsfall
*5. januar – Charles Royds, britisk marineoffiser og medlem av Discovery-ekspedisjonen 1901–04.
*4. mai – Christian Klengenberg, dansk hvalfanger og pelsjeger i Alaska og nordlige Canada.
*12. mai – Theodor Lerner, tysk journalist og Svalbard-utforsker.

## Referanser


## Litteratur
*
*
Sondre Holst Enger

**Sondre Holst Enger** (født 17. desember 1993 i Horten) er en norsk landeveissyklist. I 2013 ble han nummer tre i  U23-VM i landeveissykling. Han vant ungdomstrøya i Tour of Norway 2013 og kom på tredjeplass både sammenlagt og i poengkonkurransen i samme ritt.

Atle Kvålsvoll har karakterisert Enger som «...et enormt talent. Han er sterk i både spurt og bakker»

I august 2014 skulle han opprinnelig starte som ** i IAM Cycling, men han endte i stedet opp med en fullverdig proffkontrakt.

Holst Enger tok sin første seier som profesjonell på den første etappen av Østerrike rundt, 5. juli 2015.

Han la opp etter 2020-sesongen.

## Meritter

;2012
:3.-plass, Ringerike Grand Prix
;2013
:Tour of Norway
::3.-plass sammenlagt
::Ungdomskonkurransen
:Sammenlagt, Coupe des nations Ville Saguenay
:3.-plass, Ringerike Grand Prix
:3.-plass, U23-VM i landeveissykling
;2015
:1. etappe i Østerrike rundt
;2016
:6. etappe i Kroatia rundt
:Poengkonkurransen, Tour of Norway

## Referanser




## Eksterne lenker
* 
*
Allan Karlsson (fotballspiller)

**Allan Karlsson** er en svensk tidligere fotballspiller. Karlsson, som var spiss, spilte én kamp for Malmö FF i 1952/53-sesongen.

## Referanser
Kjell Karlsson

**Kjell Karlsson** var en svensk fotballspiller. Karlsson står notert med to seriekamper for Malmö FF, begge fra 1939/40-sesongen.

## Referanser
Ove Karlsson

**Ove Widricks**, bedre kjent som **Ove Karlsson** (født 2. august 1915 i Malmö, død 23. mai 1982 i Solna) var en svensk fotballspiller, og senere fotballtrener. Karlsson, som var høyreback, spilte for flere svenske klubber, blant disse Malmö FF og AIK.

Karlsson spilte også én landslagskamp i 1945, hvor Sverige slo Finland 6–1 på bortebane.

Karlsson ble senere spillende trener for IFK Eskilstuna.

## Referanser
Lahaugmoen leir

**Lahaugmoen leir** var en norsk militærleir ved Gjelleråsen i Skedsmo. Hærens sanitet utdannet personell på Lahaugmoen frem til leiren ble lagt ned i 2002. Området er siden utviklet som næringspark. Flere av de militære bygningene er fredet og satt i stand til bruk.

## Historie

Leiren var strategisk plassert ved oldtidsvegen og Den Trondhjemske hovedvei. Gamle Lahaug gard fikk på grunn av sin beliggenhet militær verdi som ekserserplass allerede på 1700-tallet. Det ble da etablert telthus på området. 

Karl XIIs beleiring av Akershus festning våren 1716, ble varslet fra Lahaug, som den siste av sju varder. En steinblokk ved veien har fått følgende inskripsjon: «Her stanset bønder og soldatar Karl XII under marsjen gjennom Skedsmo i 1716».
 
Under andre verdenskrig tok tyskerne over leiren. Ved slutten av krigen var det fortsatt 3000 tyske soldater i leiren, men leiren ble oppgitt uten kamp.

Leiren hadde eget kapell bygget i 1968, Lahaugmoen kapell. Kapellet ble lagt ned sammen med leiren.

## Referanser


## Kilder
* Skifte.no om Lahaugmoen leir, hentet 5. juni 2013
* Estate nyheter om Lahaugmoen, hentet 3. august 2017

## Eksterne lenker
*
Robert Kertes

**Robert Kertes** er en svensk tidligere fotballspiller. Kertnes, som var spiss, spilte fem seriekamper for Malmö FF i sesongen 1984-1985.

## Referanser
Selincro

**Selincro** (nalmefen) er et legemiddel som kan brukes til reduksjon av alkoholinntak hos voksne pasienter med alkoholproblemer som har et skadelig høyt forbruk av alkohol, uten fysiske seponeringssymptomer og som ikke krever umiddelbar avrusning. Det bør forskrives samtidig med psykososial rådgivning som fokuserer på behandlingsetterlevelse og reduksjon av alkoholforbruk. Selincro skal tas ved behov, hver dag det er en risiko for å drikke alkohol. En tablett Selincro bør tas helst 1-2 timer før forventet alkoholinntak.

Selincro er en opioidsystemmodulator med distinkt µ-, δ- og κ-reseptorprofil. Studier har vist at Selincro er en selektiv opioidreseptorligand med antagonistisk aktivitet på µ- og δ-reseptorene, og partiell agonistaktivitet på κ-reseptoren. Alkoholinntaket reduseres sannsynligvis ved å modulere kortikale og mesolimbiske funksjoner.

De vanligste bivirkningene vist i kliniske studier var kvalme, svimmelhet, søvnløshet og hodepine. De fleste av disse bivirkningene var milde eller moderate, relatert til behandlingsstart og av kort varighet. Selincro er kontraindisert hos pasienter med alvorlig nedsatt lever- og nyrefunksjon, hos pasienter som nylig har vært avhengige av opioider, bruker opioidanalgetika, har symptomer på opioidabstinens eller som nylig har opplevd akutt alkoholabstinens (da med symptomer på alvorlig alkoholabstinens inkludert hallusinasjoner, kramper og delirium tremens).

## Eksterne lenker
* Selincro omtale i Felleskatalogen
* [Legemiddelverkets legemiddelanmeldelse](http://www.legemiddelverket.no/Nyheter/Andre/Sider/Legemiddelanmeldelse---nalmefen-(Selincro).aspx)
Hipólito Mejía

**Rafael Hipólito Mejía Domínguez** (født 22. februar 1941 i Gurabo, Santiago de los Caballeros, Den dominikanske republikk) er en dominikansk politiker for Partido Revolucionario Dominicano som fra 2000 til 2004 var landet president. 

I hans regjeringstid ble landet utsatt for en av dets verste økonomiske kriser, hvis årsak var at tre av landets store kommersielle banker hadde gått konkurs, noe som førte til høy inflasjon, devaluering av valutaen og en økende lokal fattigdom.

I det dominikanske valget i 2004 stilte han som sitt partis kandidat, men ble beseiret av Leonel Fernández fra Partido de la Liberación Dominicana.

## Referanser
Jan-Olov Kindvall

**Jan-Olov Kindvall** (født 8. mai 1960) er en svensk tidligere fotballspiller.

Kindvall, som var midtbanespiller, spilte finalen i Serievinnercupen i 1979 mot Nottingham Forest, og var en nøkkelspiller i kampene fram mot finalen, med flere avgjørende scoringer. Kindvall, som var juniorspiller under flere av kampene på veien mot finalen, var spådd en lysende framtid innenfor fotball, men sammenlagt nesten to år med skader parkerte Kindvalls karriere.

Kindvall var kjent under etternavnet «Kinnvall», en feilstavelse som fulgte han hele karrieren.

## Referanser

## Eksterne lenker
*
Pedro Santana

**Pedro Santana y Familias**, marki av Las Carreras, (født 29. juni 1801 i Hincha i Santo Domingo, død 14. juni 1864 i Santo Domingo i Den dominikanske republikk) var en dominikansk velstående kvegrancheier, dyktig offiser og strateg i tjeneste hos Den dominikanske republikk og Spania og politiker og diktator i sitt hjemland.

Han var den første konstitusjonelle presidenten av Den dominikanske republikk, og siden også landets fjerde og åttende president. Fra 1862 til sin død hold han også den spanske adelstittelen «første marki av Las Carreras» (*Marqués de Las Carreras*), til minne om hans seier i slaget ved Las Carreras. Han frigjorde landet og drev ut den haitiske hæren i den dominikanske frigjøringskrigen, men som president gikk han raskt til angrep på de andre som hadde bidratt til å frigjøre landet, og siden han følte den nye nasjonen ikke kunne overleve på egen hånd, fikk han landet annektert tilbake til Spania.

## Referanser
Robert Kjellin

**Lennart Robert Kjellin** (født 11. mars 1973) er en svensk tidligere fotballspiller.

Kjellin, som var forsvarsspiller, har spilt for flere klubber, blant de mer kjente kan nevnes bulgarske PFC Slavia Sofia, finske FC Lahti, samt de svenske klubbene Malmö FF, Örebro SK og Bunkeflo IF. Kjellin har imidlertid ikke hatt suksess på høyere nivå.

## Referanser


## Eksterne lenker
*
Bence Biczó

**Bence Biczó** (født 19. januar 1993) er en ungarsk svømmer som spesialiserer seg i butterfly. Han representerte landet sitt under Sommer-OL 2012 i London, der han røk ut i semifinalen på 200 meter butterfly. 

## Referanser


## Eksterne lenker
*
Paweł Korzeniowski

**Paweł Korzeniowski** (født 9. juli 1985) er en polsk svømmer som spesialiserer seg i butterfly. Han representerte landet sitt under Sommer-OL 2012 i London, der han ble nummer syv på 200 meter butterfly.

Han tok en 22. plass for landet sitt på 100 meter butterfly under Sommer-OL 2020 i Tokyo og kvalifiserte seg derfor ikke til semifinalene på øvelsen.

## Referanser


## Eksterne lenker
*
Ulf Kleander

**Ulf Kleander** (født 7. januar 1947) er en svensk tidligere fotballspiller. Kleander, som var forsvarsspiller, tilbragte hele sin karriere som seniorspiller i klubbene Trelleborgs FF og Malmö FF.

## Referanser
Robert Žbogar

**Robert Žbogar** (født 6. mars 1989) er en slovensk svømmer som spesialiserer seg i butterfly. Han representerte landet sitt i Sommer-OL 2012 i London, der han ble slått ut i de innledende rundene på 200 meter butterfly. 

## Referanser


## Eksterne lenker
*
Ensar Hajder

**Ensar Hajder** (født 27. juni 1991) er en bosnisk svømmer som spesialiserer seg i medley. Han representerte landet sitt under Sommer-OL 2012 i London, der han røk ut i de innledende rundene på 200 meter individuell medley. 

## Referanser


## Eksterne lenker
*
Økern næringspark

**Økern næringspark** er et område på Økern som historisk var dominert av Standard Telefon og Kabelfabrik. Næringsparken ligger hovedsakelig på sørsiden av Østre Aker vei, der Kabelgata og Tårngata gir tilgang. Alnabanen går igjennom området. 
 
En rekke bedrifter og institusjoner har etablert seg i området. Blant disse er NAVs Hjelpemiddelsentral, Teknologisk Institutt, Toyota Oslo, Bilia Risløkka, Motorola Solutions og Kuben yrkesarena med Kuben videregående skole og Fagskolen Oslo. Quality Hotel 33 og Statens lånekasse for utdanning ligger også i området langs Østre Aker vei. Aspelin Ramm er aktive i området for utleie av forretningsbygg.

## Eksterne lenker
* Aspelin Ramm om Økern næringspark
Heibergløkka

**Heibergløkka** ble oppført i 1848 på Tøyen, som sommerbolig for lege Christen Heiberg, og var en landets første sveitservillaer. «Heiberghusene» (to hus forbundet av en svalgang) var tegnet av arkitekt Johan Henrik Nebelong. Området rundt ble kalt «Heibergløkka», og er i dag den eneste gjenværende av tjue «professorløkker» som ble anlagt etter at området ble regulert (ved kongelig resolusjon). Etter at Oslo kommune overtok bygningene i 1935 ble de til samfunnshus en tid. Villaene ble i 1964 restaurert og man fikk «Heibergløkka barnehage» som fremdeles (2014) er i drift. Dagens gateadresse er Økernveien 4.

## Referanser


## Eksterne lenker
*
Kavlebru

Ei **kavlebru** eller en kavlevei er en vei eller sti over myrer eller andre bløte områder som er forsterket med kavler, det vil si runde eller kløvde stokker, som er lagt tett i tett inntil hverandre, vanligvis på tvers av ferdselsretningen. Stokkene fordeler belastningen av dem som ferdes på veien og forhindrer at de synker nedi myra. Kavlebru kan brukes som underlag for annet materiale. Hvis kavlene ligger i et vått, surt og oksygenfattig miljø, som myrer er, råtner de svært sakte og kan holde i mange år. Ei kavlebru fra middelalderen finnes på Norsk vegmuseum.

Kavlebruer ble brukt i stort omfang under den amerikanske borgerkrigen – bl.a. i sumpområdene ved Mississippi under Vicksburgfelttoget og under William Tecumseh Shermans marsj gjennom Carolina på slutten av krigen.
Under 2. verdenskrig ble det brukt kavlebruer, bl.a. på Østfronten av både tyske og sovjetiske styrker. 
__NOTOC__
## Se også
* Klopp

## Referanser


## Litteratur
* 

## Eksterne lenker
* 
* Kavlebruer – Riksantikvaren, 10. mars 2010
* Kavlebru – Norsk Landbruksordbok
7-toppsturen og 3-toppsturene

**7-toppsturen og 3-toppsturene** er et årlig arrangement i Bodømarka arrangert av Bodø og Omegns Turistforening. Turen går over fire av Bodøs byfjell, i tillegg til tre mindre høyder som er regnet som topper. I tillegg er det to start- og målpunkt som en må innom, og et kontrollpunkt. Det er også tilrettelagt to turer for funksjonshemmede.

## Løypebeskrivelse

Toppturene har to start- og målpunkt, som er ved Rønvik skole og Bodin videregående, som ligger i henholdsvis Rønvik og Mørkved bydeler. Kontrollpunktet på Bestemorenga er utplassert for å unngå snarveier på turen. Det er mulig for start ved begge skolene, og løyperetningen er med kokka. Turens høyeste punkt er Keiservarden, med sine 336 høydemeter, og turens laveste punkt er Rønvik skole med knappe 20 høydemeter.

### 7-toppsturen
Mulighet for start ved både Rønvik skole og Bodin videregående, og er 24,7 kilometer lang. Ved start fra Rønvik skole følger turen følgende trasé:
* *[[Rønvik skole]]*
* Linken på Rønvikfjellet
* Keiservarden
* Løpsfjellet
* *[[Bestemorstua]]*
* Vanntårnet
* *[[Bodin videregående skole og maritime fagskole|Bodin videregående]]*
* Hunstadtoppen
* Junkerfjellet
* Ramnflåget
* *[[Rønvik skole]]*

### 3-toppsturen vest
Den vestre 3-toppsturen har start og målgang ved Rønvik skole og er tilsammen 10,9 kilometer lang. Dette er den av de to 3-toppsturene som er lengst, og er samtidig innom både det høyeste og det laveste punktet på hele runden. Turen følger denne traseen:
* *[[Rønvik skole]]*
* Linken på Rønvikfjellet
* Keiservarden
* Ramnflåget
* *[[Rønvik skole]]*

### 3-toppsturen øst
Østrunden er 10,3 kilometer lang og har start og målgang ved Bodin videregående. Traseen er som følgende:
* *[[Bodin videregående skole og maritime fagskole|Bodin videregående]]*
* Hunstadtoppen
* Junkerfjellet
* *[[Bestemorstua]]*
* Vanntårnet
* *[[Bodin videregående skole og maritime fagskole|Bodin videregående]]*

## Referanser
;noter


;fotnoter
Øverbymarka

**Øverbymarka** er et rydningsrøysfelt i Gjøvik kommune. Det er i dag 1000 dekar stort, men har opprinnelig vært større, i og med at moderne virksomhet har fjernet deler av feltet. Arkeologiske undersøkelser viser at rydningsrøysene i Øverbymarka er spor etter jordbruk. Gjennom karbondatering av trekull fra dyrkingslag i tilknytning til rydningsrøysene er det påvist at det har vært jordbruk i Øverbymarka fra ca. 800 f. Kr. Rydningsrøysfeltet gikk trolig ut av bruk en gang før midten av 1700-tallet. Det er trolig at dyrkingen i Øverbymarka besto i at mindre deler av feltet ble dyrket i to til tre år før området ble lagt brakk og fikk vokse til med krattskog. Så ble krattskogen hogd etter noen år, og arealet ble dyrket en gang til. Gjennom et slikt jordbruk der åkermarka stadig ble flyttet rundt, ble store arealer tatt i bruk over tid. Det er også registrert enkelte gravrøyser i Øverbymarka. Øverbymarka er det største kjente rydningsrøysfeltet i Norge. 

## Litteratur
* Holm, Ingunn: *Forvaltning av agrare kulturminner i utmark*. UBAS Nordisk, bnd. 4, Universitetet i Bergen arkeologiske skrifter. Bergen 2007.
* Holm, Ingunn: * Trekk av Vardals agrare historie*. Avhandling til magistregraden i nordisk arkeologi, Universitetets Oldsaksamlings Varia, nr. 31, Oslo 1995

## Eksterne lenker

 


Fil:Lavvoen ved bytoppen i Øverbymarka på Gjøvik.jpg|Lavvoen ved Byhaugen (419 moh.) er åpen for alle.
Fil:Bikkjebakkmyra ved folkestiene i Øverbymarka på Gjøvik.jpg|Bikkjebakkmyra fungerer i dag som et verdifullt våtmarksområde. Navnet stammer fra den nærliggende plassen Bikkjebakken (tidligere kalt Bringebærstuen) nord for myra. Før var myra en viktig ressurs for gården. Torva kunne brukes både i fjøset som strø for dyra og som gjødsel og jordforbedring på åkeren. Under krigen 1940-45 var det mangel på energi til industrien i distriktet. Både RA og Mustad brukte torv til å fyre med. På myrer rundt Raufoss, ved Trevatn og på Askimmyra ovenfor Hunndalen jobbet mange med torvtaking. Bikkjebakkmyra var ikke noe unntak. Vannet i myra er i dag samlet i små kulper, et resultat av denne torvtakingen.
Fil:Gapahuk i Øverbymarka-5.jpg|En gapahuk etter folkestiene for slitne vandrere.
Fil:Skogskoia ved folkestiene i Øverbymarka.jpg|Skogskoia ved folkestiene er et populært samlingspunkt for både folk og fugl.
Fil:Fra folkestiene i Øverbymarka.jpg|Folkestiene kjøres opp med snøskuter vinterstid, til stor glede for de som ikke er så glade i å gå på ski.
Fil:Kjørbru ved Svenskemyra.JPG|Kjørbru etter ei høyløe ved Svenskemyra. Myrene i Øverbymarka ble før i tida slått, da gresset herfra var viktig vinterfor.
Wu Fei

**Wu Fei** (født 1977) er en kinesisk komponist, musikant og improvisatør. Hennes hovedinstrument er det gamle kinesiske sitarinstrumentet *[[guzheng]]*, men utover det synger hun og spiller piano.

Hun studerte komposisjon ved Det kinesiske musikkonservatorium og ved Mills College. 

## Fotnoter


## Referanser


## Eksterne lenker
* 
*
Miljøovervåking

**Miljøovervåking** beskriver prosesser og aktiviteter som er nødvendig for å fange opp og overvåke endringer i miljøet. Målet med miljøovervåking er å fange opp uheldige endringstendenser på et tidlig tidspunkt før det er for sent å snu en negativ utvikling. Gjennom systematisk overvåking og rullerende rapportering kartlegges hvilke konsekvenser som kan forventes og om tiltakene har den effekten som er ønskelig eller ikke. Resultater fra overvåking gir påvirkningsmuligheten til å styre utviklingen i den ønskete retningen. Det bidrar også til å formulere nye politiske mål eller revidere eksisterende mål. Overvåkingen har derfor også en viktig betydning for prioriteringer innenfor miljøforvaltningens arbeidsområder.

Eksempelvis bruker Riksantikvaren dette som verktøy for å følge utviklingen for noen prioriterte kategorier kulturminner og kulturmiljøer i Norge. Også Miljødirektoratet gjennomfører sytematisk naturovervåking.
## Se også
* EUs miljøbyrå
## Eksterne lenker
* Miljøstatus i Norge:  Nasjonale mål
* Miljøovervåking på Miljødirektoratets nettsider 
* Miljøovervåking på Riksantikvarens nettsider
NB!-registeret

**NB!-registeret** er en liste over bymiljøer i Norge som har nasjonal kulturhistorisk verneinteresse.

Listen finnes som en offentlig database. Den eies og driftes av Riksantikvaren. Bymiljøene som er på listen har intet juridisk vern i seg selv. Kulturminneforvaltningen vil imidlertid ha en større oppmerksomhet mot og interesse for byutvikling innenfor eller inntil disse områdene. Noen av byområdene kan ha et juridisk vern gjennom andre prosesser. De kan, hele eller delvis, være fredet etter Lov om kulturminner eller regulert til hensynssone etter Plan- og bygningsloven.

Registeret ble opprettet i årene 2006-2010, men endres kontinuerlig, ettersom byene er i stadig utvikling.

## Eksterne lenker
* NB!-registeret
Johann Friedrich Alberti

**Johann Friedrich Alberti** (1642–1710) var en tysk organist og komponist.

Alberti fikk sin utdannelse i Leipzig hos Werner Fabricius og i Dresden hos Vincenzo Albrici. Etter utdannelsen var han domorganist i Merseburg til et slaganfall lammet den høyre armen hans.

Eleven Georg Friedrich Kauffmann overtok som organist, og etter Albertis død også som hoff- og domorganist i Merseburg.

Alberti skrev koralpreludier, koralbearbeidelser og noen kirkelige sanger.

## Referanser


## Litteratur
* 
* 

## Eksterne lenker
* 
* 
*
Werner Fabricius

**Werner Fabricius** (1633–1679) var en tysk organist og komponist.

## Liv og virke
### Bakgrunn
Werner Fabricius var sønn av organisten i Itzehoe, Albert Fabricius. Kort etter at gutten ble født, fikk faren en stilling i Flensburg, der Werner vokste opp og gikk på skole. Allerede i ung alder spilte han så godt at han fikk spille for kong Kristian IV.

Thomas Selle formidlet kontakt slik at Fabricius fikk begynne på det prestisjefylte *Gelehrtenschule des Johanneums* i Hamburg, der han fikk undervisning av Selle og Heinrich Scheidemann. Senere studerte Fabricius rettslære i Leipzig og ble advokat, men var også organist ved Nikolaikirche og musikkdirektør ved *[[Pauluskirka, Leipzig|Paulinerkirche]]*. Han var den første musikkdirektøren ved Universitetet i Leipzig, og ble værende i byen til sin død.

Fabricius ble kjent i vide kretser som organist og orgelekspert. I 1675 gav han ut en håndbok for orgelbyggere, *Unterricht, wie man ein Orgelwerk, obs gut und beständig sey, nach allen Stücken, in- und auswendig examinieren, und so viel möglich probieren soll*. Et opprykk kom ut i Frankfurt og Leipzig  i 1756.

Under tittelen *Deliciae harmonicae, oder Musikalische Gemüths Ergätzung …* skapte han enkelte femstemmige suiter, dessuten skrev han kirkelig vokalmusikk og andre mindre verk. Teologen Johann Albert Fabricius var hans sønn.

## Kilder
* 
* 

## Referanser


## Eksterne lenker
*
Air Lituanica

**Air Lituanica** var et litauisk flyselskap basert i Vilnius, Litauen. Det ble offisielt lansert 1. mai 2013. Selskapet avsluttet sine flygninger 22. mai 2015 og leverte konkursbegjæring 8. juni 2015.

## Destinasjoner
Flyselskapets planlagte destinasjoner:

## Flåte

Air Lituanica flåten var planlagt å bestå av følgende fly:

## Referanser


## Eksterne lenker
*